
 16.7.2021
 BG
 Официален вестник на Европейския съюз
 L 254/1
 РЕГЛАМЕНТ ЗА ИЗПЪЛНЕНИЕ (ЕС) 2021/1158 НА КОМИСИЯТА
 от 22 юни 2021 година
 относно изискванията към проектирането, конструкцията и експлоатационните показатели и относно стандартите за изпитване на морско оборудване, както и за отмяна на Регламент за изпълнение (ЕС) 2020/1170
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета (1), и по-специално член 35, параграф 2 от нея,
 като има предвид, че:
 (1)
 Изискванията към проектирането, конструкцията и експлоатационните показатели и стандартите за изпитване по отношение на морското оборудване, което попада в обхвата на Директива 2014/90/ЕС, са предвидени в международните инструменти, определени в член 2, точка 5 от същата директива.
 (2)
 С цел да се вземат предвид най-новите промени, списъкът на приложимите международни инструменти следва да се актуализира. Морското оборудване, което е станало обект на хармонизирани изисквания на Съюза съгласно Директива 2014/90/ЕС вследствие на промени в международните инструменти, следва да бъде посочено изрично.
 (3)
 Следователно Регламент за изпълнение (ЕС) 2020/1170 на Комисията (2) следва да бъде отменен.
 (4)
 Обосновано и пропорционално е да се позволи преходен период, през който дадено ново изделие, което е в съответствие с националните изисквания за одобрение на типа в сила в дадена държава членка преди влизането в сила на настоящия регламент, да може да продължи да бъде пускано на пазара и поставяно на борда на корабите на ЕС, както са определени в член 2, точка 2 от Директива 2014/90/ЕС.
 (5)
 С цел да се улесни хармонизирано, бързо и лесно изпълнение на Директива 2014/90/ЕС, актовете за изпълнение, приети в съответствие със същата директива, следва да бъдат под формата на регламенти за изпълнение.
 (6)
 С цел да се даде възможност на отрасъла на морското оборудване и на другите заинтересовани страни да се адаптират към мерките, предвидени в настоящия регламент, настоящият регламент следва да влезе в сила 40 дни след публикуването му в Официален вестник на Европейския съюз.
 (7)
 Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби, създаден с Регламент (ЕО) No 2099/2002 на Европейския парламент и на Съвета (3),
 ПРИЕ НАСТОЯЩИЯ РЕГЛАМЕНТ:
 Член 1
 Изискванията към проектирането, конструкцията и експлоатационните показатели, както и стандартите за изпитване, предвидени в международните инструменти, определени в член 2, точка 5 от Директива 2014/90/ЕС, се прилагат за всяко изделие морско оборудване, включено в приложението към настоящия регламент.
 Член 2
 Регламент за изпълнение (ЕС) 2020/1170 се отменя.
 Член 3
 1. Морското оборудване, посочено като „нова позиция, въведена с Регламент за изпълнение 2019/1397“ в колона 1 от приложението, което е в съответствие с националните изисквания за одобрение на типа в сила преди 3 октомври 2019 г. в дадена държава членка, може да продължи да бъде пускано на пазара и поставяно на борда на корабите на ЕС до 3 октомври 2022 г.
 2. Морското оборудване, посочено като „нова позиция, въведена